《宿山寺怀友人》
元代·李裕

碧山晚烟薄，柳色连荒城。夜深众籁寂，霜天月华清。

翩翩雨花众，沉沉慧灯明。暂憩禅子室，涤我心上尘。

援琴不成音，怀君栖林坰。何当解簪组，洛社同缔盟。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。